
“  Ista  quoque  naturae  rerum  contemplatio,  quamvis  non  faciat  medi-' 
cum,  medicinae  tamen  aptiorem  reddit,'*  Celsus. 

DISSERTATIO  MEDICA 

VI  CONSUETUBINIS 


;  ;  ^  IN  CORPUS  HUMANUM, 

NUNC  CAUSA  MORBORUM,  NUNC  SALUTIS  PRAESIDIO. 


Est  anima  praeditorum,  animalium  nempe  et 
plantarum,  accommodare  sese  circumstantibus 
rebus,  et  mutare  se  pro  externis  admotis  :  et, 
eo  subtilior  est  horum  fabrica,  quo  major  ad 
mutationes,  ad  novos  habitus  sumendos,  est  pro¬ 
clivitas. 

Homo  igitur,  princeps  animantium  summa 
constitutus  cura,  omnium  potissimum  mutare, 

novamque  induere  naturam,  consuevit.  Porro,^ 

valde  afficitur  genere  rerum  sibi  proprio,  eo,‘ni- 

mirum,  quod  ad  rationem  pertinet.  Cum  enim 

habeamus  facultatem,  numerum  cogitationum 

2iUgend\y  singuli  quotidianos  progressus  in  scien- 

> 

tia  facimus  ;  quovis  igitur  hominum  mutato, 
(quoniam  sensa,  dicendo  impertiri  possint,)  to¬ 
tum  genus,  aliquatenus  saltem,  in  ejus  mores 
abire  potest  :  quin  et  orationis  ope,  scientia 
saeculi  unius  alteri  traditur,  in  decursu  tem¬ 
poris  multum  augenda,  majoresque  editura  ef¬ 
fectus. 

Hinc  ratio,  cur  apud  gentes,  aliquid  novi 
semper  in  conspectum  veniat,  dum,  a  rudi  sta¬ 
tu,  civilem  ad  cultum  progrediuntur ;  at  con¬ 
tra,  caetera  animalia,  rationis  facultate  exper- 
tia,  vel  saltem,  quibus  arcta  tantum  portio  est 
data,  et  quibus,  ut  videtur,  nullum  est  inter  se 
scientiae  commercium,  pristinam  naturam  ser¬ 
vant  :  quod  si  quaedam,  magis  exquisitis  fa¬ 
cultatibus  praedita,  quodammodo  novos  mores 
novamque  formam  assumere  solent,  aliis  causis 
attribuendum  est. 

“  La  brute  ne  se  modifie  pas  elle-meme  :  si 

elle  change)  c’est  sous  Pempire  de  la  domesti- 
cite,  sous  le  joiig  de  la  servitude  ;  ou,  c’est 
“  par  Pinfluence  general  du  elimat  et  de  la  nour- 
“  riture,  dans  les  lieux  qu’elle  habite.  •  L’hom- 
“  me  reagit,  au  contraire,  sur  sa  propre  nature  : 
ses  divers  etats  de  civilization  et  d’education, 
ses  genres  de  vie  si  variees  dans  toutes  les  si- 
“  tuations  et  les  conditions  politiques,  parmi 
toutes  les  contrees  du  globe,  exaltent  ou  de- 
“  priment,  alterent  ou  deforment  son  type  ori- 
ginel.’^ 

Studium  rerum  novarum  homini  proprium 
est,  vel  in  eo  maxime  ostenditur  ;  et  stat 
potentissima  causa,  cur  consuetudines  novas 
sibi  faciat.  Hoc  studium  invalescere  videtur, 
ut  paulatim  abitur  a  simplice  et  constanti  ge¬ 
nere  vitae,  quod  primum  degit.  Idem  maxi¬ 
me  conspicuum  est  in  populis,  qui  ad  summam 
humanitatem  cultumque  pervenerunt ;  contra 
.autem,  gentes  quotquot,  ullam  propter  causam, 
diu  antiqua  instituta  vitae  tenuerunt, plerumque 
per  multa  saecula  immutatae  permanserunt. 


Haec  praefatus,  de  propensione  quae  horni- 

nem  movet,  antiquarum  consuetudinum  per¬ 
mutationi  studere,  deque  imperio  lato  quod, 
quae  varie  mentem  afficiunt,  in  constitutionem 
ejus  exercent,  nunc  est  quaerendum,  Num  gen¬ 
tes,  prout  provectiores  civilitate  evadunt,  mor¬ 
bis  opportuniores  redduntur? 

Haud  alienum  erit,  id  memoria  tenere,  nun¬ 
quam  nos  quodvis  commodum  adipisci,  quin  a- 
liquod  damni,  eodem  tempore,  capiamus. 

Cum  humani  generis  ingenium  novi  cupi¬ 
dum,  relinquere  unum,  alteri  generi  vitae,  in 
quo  promittitur  plus  voluptatis,  jubeat ;  sem- 
per  nonnihil  ex  rebus,  quibus  jam  fruimur,  a- 
mittimus. 

Sic,  pastoris  placida  vita,  quae  carminibus 
poetarum  tantum  dedit  locum,  omnibus  forte 
videbitur,  vitae  tristis  ferique  hominis,  cui  ve¬ 
natio  aegre  ad  victum  suppeditat,  anteponenda. 
Talis  autem  est  sors  hominum,  ut  quoties  ab 
hoc  est  decessum,  et  illum  ad  statum  perven¬ 
tum,  nonnihil  detrimenti  sequatur  :  fera  qui¬ 
dem  gens  politur,  at  simul  enervatur,  volupta¬ 
tum  capacior  fit,  caeterum  incommodorum  non 
amplius  tam  patiens  perstat.  Societatis  bene- 

ficiis  utitur,  legibus  autem  ofSciisque  sese  flec¬ 
tendum  est. 

Hodie  non  potest  ad  unguem  reperiri  qualis 
sit  humanae  stirpis  primitiva  conditio  ;  at  eam 
licet  conjectare,  ex  his,  quae  ab  antiquis  me¬ 
moriae  tradita  sunt,  et  ex  earum  nationum  vi¬ 
tae  genere,  quae  nunc  eam  simpliciorem,  nec 
aliam  atque  erat  olim,  agunt. 

Est  videre,  orbis  terrae  incolas,  quaedam  in 
genera  sive  familias  diduci,- quarum,  ex  princi¬ 
pio,  alia  aliam  regionem  habitavit ;  quod  si 
quaedam  horum,  potestatibus  variis,  veluti  fri¬ 
gore,  calore  similibusque  non  aflici,  magis  ido¬ 
neae  videntur,  non  ideo  affirmari  potest,  pros¬ 
peram  valetudinem  ipsam  magis  esse  hujus  quam 
illius  generis,  aut  hujus  magis  quam  illius  zo¬ 
nae. 

Quaedam  ferae  gentes  repertae  sunt,  vitam 
degentes,  haud  longe  ab  ea  belluarum  distan¬ 
tem,  minimeque  exhibentes  facultates,  quae 
potissimum  sunt  hominis  ;  quae  autem  gentes, 
sanitate  integra,  quae  primis  temporibus  illis 
contigerat,  uti  solent.  Sed  cum  homines  sese 

societate  conjunxerunt,  et  studia  pristina  reli* 
querunt,  in  novas  consuetudines  se  paulatim 
adducunt,  novisque  delectamentis  sese  aptant, 
et  novas  artes  sibi  extundunt ;  tum  quidem  mu¬ 
taturi  sunt,  quod  ad  constitutionem  corporis,  id- 
que  occupat  cohors  morborum,  augenda  nume¬ 
ro  pro  eo,  ut  ad  magis  politam  cultamque  vi¬ 
tam  progrediuntur. 

Novae  et  exquisitiores  voluptates  inventae, 
incitant  ad  premature  nimisque  varias  corporis 
functiones  exercendas  ;  ac  dum  blandis  de¬ 
lectationibus  indulgeamus,  servi  cupidinum  e- 
vadimus,  nec  amplius  valemus  ad  labores  pa¬ 
tiendos. 

Artes  etiam  propriae,  quibus  singuli  versan¬ 
tur,  et  genus  vitae  ad  has  necessarium,  (qua¬ 
tenus  est  contrarium  legibus  naturae,)  multi¬ 
plices  excitant  morbos. 

Haud  longo  opus  erit  sermone,  ut  manifeste¬ 
tur,  causas  jam  memoratas  pessimos  praestare 
effectus.  Incolis  politarum  urbium  cum  popu¬ 
lis,  qui  adhuc  longe  a  cultu  humano  absunt, 
comparatis,  videre  licet  magnam  inter  eos  dif- 

ferentiam,  cum  quod  ad  corporis  constitutio- 

/ 

nem,  tum  ad  morborum  numeriim,  pertinet. 

Illi,  morbis  innumeris,  latiusque  inter  homi¬ 
nes  diffusis,  plectuntur :  apud  eosdem  saepius 
incidunt  deformitates,  alieni  status  corporis,  ve- 
luti  monstra,  gigantes,  nani,  necnon  capti  men¬ 
te.  Varia  organa  muneraque,  ea  autem  prae¬ 
sertim  quibus  sensus  perficitur,  a  nimio  pravove 
usu  vitiantur. 

His  contra,  omnibus  corporis  muneribus  ma¬ 
gis  rite  absolutis,  plerumque  sunt  integra  et 
continua  valetudo  atque  usus  membrorum  li¬ 
berrimus. 

Animalia  quoque  quaecunque  in  vita  sunt 
comites  hominis,  et  cum  illo  junguntur  societa¬ 
te,  dum  mores  novas  induat,  insignes  mutatio¬ 
nes  assidue  subeunt,  ac  aliis  atque  aliis  morbis 
exerceri  solent,  eodem  saepissime  genere  ac  qui 
dominum  premunt. 

Plantae  etiam  factitio  cultu  afficiuntur  j  et 
cultoris  sub  cura,  novas  visuque  mirabiles  as¬ 
sumunt  formas. 

Ex  totis  jam  dictis  mihi  persuadetur,  ut 
maxime  insignes  constitutionis  humanae  com- 


8  DE  VI  CONSUETUDINIS. 

mutationes,  ad  vim  consuetudinis  sint  attri¬ 
buendae. 

**  For  use  can  almost  change  the  stamp  of  nature.*^ 


Sic  aggressus  quae  maxime  homini  sunt  pro¬ 
pria,  mutationesque  in  eo  a  quibusdam  causis 
inductas,  exponere,  nunc  pauca  igitur  dicere 
oportet,  de  vi  consuetudinis  in  sanitate  tuen¬ 
da,  sive  de  iis  quae  Diaeteticae  vocantur. 

Supra  dictum  est,  de  proclivitate  generis 
humani  ad  novos  mores  induendum,  cum  ea, 
quae  mutationes  ducunt,  incidunt;  sed  huic 
opposita  nititur  vis  resiliendi,  (si  ita  loqui  li¬ 
ceat,)  sive  inclinatio  ad  redeundum  in  pristi¬ 
nam  conditionem,  cum  submotae  sunt  muta¬ 
tionis  causae. 

Consensus  animum  inter  et  corpus  item  fuit 
traditus,  ac  plurimae  et  maxime  insignes  con¬ 
ditiones  adversae  valetudinis  huic  causae  sunt 

«t 

attributae.  Sed  ratio  mentis  ipsa,  quae  laesa, 
tot  tantaque  mala  edit,  docet  quomodo  homines 
ad  sanitatem  perveniant. 

Sin  mali  mores  atque  inveteratae  consuetudines 
id  agunt  ut  afficiatur  humana  valetudo,  exuen¬ 
do  tamen  eorum  vincula,  et  in  locum  sufficiendo 
regulas,  quae  optime  conveniunt,  talium  effectus 
sunt  evitandi. 

Hinc  facile  constat,  ut  hae  omnes  potestates 
quodammodo  duplicem  vim  moliantur,  et  prout 
adhibitae  fuerint,  commodum  aut  detrimentum 
afferant ;  videtur  enim  Opifici  rerum  placuisse  ; 
ut  his  in  exemplis  ubi  malum,  ibi  medicina ;  ubi 
venenum,  ibi  antidotus  reperiretur. 

« 

Diaeteticae  igitur  videntur  optime  disponi  in 
duo  capita,  quorum  prius  tractat,  quae  ad  uni¬ 
versos  homines,  alterum,  quae  ad  singulos  per¬ 
tinet. 

Prius  autem  omnes  regulas  complectitur, 
quae  sunt  necessariae  ad  sanitatem  hominum 
congregatorum,  veluti  in  urbibus,  coloniis  si¬ 
milibusque  ;  aut  multitudinum  eandem  in  rem 
coactorum,  veluti  in  castris  et  classibus,  in 
comniunae  utilitatis  operibus,  in  ergastulis;  qui- 

bus  accedunt,  quae  ad  nosocomia,  carceres,  cae'- 
teraque  regenda,  sunt  aptae. 

Hoc  in  opusculo,  haud  visum  est  late  perse¬ 
qui,  quae  scriptores,  hac  de  re,  in  lucem  pro¬ 
tulerunt.  Hi  autem  fundamentum  proposito¬ 
rum  fecerunt,  usum  mn  naturalium^  (ut  solent 
loqui  medici,)  et  quatenus  rationi  et  experien- 
.  tiae  non  sunt  contraria, '  consilia  adhibita  felici¬ 
ter  cesserunt. 

Non  apud  medicos  tantum  haec  res  est  trac¬ 
tata  ;  plurimae  religiones,  ritus  et  tabulae  legum 
multis  ad  idem  institutis  favent.  Philosophi 
maximi  nominis,  non  esse  suae  dignitatis  non 
putarunt,  operam  dare,  ad  excolendum  quod  ad 
corpus  attinet,  dum  certarent,  ea  proferre,  quae 
animo  prodesse,  et  eum  a  malo  prohibere  con¬ 
veniunt. 

Porro,  alii,  nec  frustra,  conati  sunt  conditio¬ 
nem  lenire  eorum,  quos,  quaestus  aut  alia  ne¬ 
cessitudo,  ab  aere  pleno  caeterisque  quibus  sani¬ 
tati  est  usus,  intercludit,  aut  genus  vitae  pecu¬ 
liare  ducere  cogit ;  nam  periclitantis  nautae 
CooK,  et  optimi  Howabd,  aliorumque  multo- 

rum,  tum  diligentiae  tum  successus,  meminisse 
decet. 

.  Altera  sub  comprehensione  nostra  sat  erit, 
consuetudines  attigisse  maxime  culpandos  regu¬ 
lasque  summi  momenti  de  vivendi  ratione,  qui¬ 
bus  cuique  est  opus. 

Non  potest  quin  sit  in  aperto  nobis,  animum' 
intendentibus  ad  destitutam  infantium  imbecil¬ 
litatem,  et  ad  mala  in  quae,  ii,  alieno  modo  a- 
lendi,  facilius  incidunt,  (quibus,  non  solum 
praesens  molestia  affertur,  sed  etiam  venturo¬ 
rum  semina  vitiorum  inseruntur,)  maxime  in- 
teresse,  ut  quam  optima  educationis  consilia,  ab 
initio,  ineamus.  Nam  dubitandum  non  est, 
ineunte  aetate,  non  secus  ac  per  totam  vitam, 
multum  mali  afferri,  siquando  habitus  minime 
naturales  in  locum  fuerint  suffecti  praebitorum 
a  communi  parente.  In  vituperationem  jure 
veniunt  igitur  cruciatus,  quos  ignorantia,  mos 
saeculi  aut  mali  felix  amor,  his  infirmis  nec  ta¬ 
citis  victimis  crudelitatis  inferunt. 

Cum  eos  videmus,  ex  quo  tempore  in  hujus 

solliciti  mundi  lucem  venerunt,  vinctos,  vagitus 
frustra  edentes,  tenera  et  stimulata  corpora,  an- 
gustis  vestimentis,  ligatos,  motum  capitis  mem- 
broriimque  liberum  vinculis  impeditos ;  cum 
eosdem  videmus  manibus  conductitiae  nutricis 
confisos,  (privaturos  forsitan  parco  nutrimento 
eum,  cui  jure  contigit,)  refertos  male  selecto 
cibo,  alimenti  parum  praestante  nec  concoctu 
facili ;  coactosque  devorari  stimulantia  et  medi¬ 
camenta,  non  minus  noxia  quam  non  necessaria  ; 
inter  omnes  constat,  prolis  sortem  pauperis  fe- 
rive  hominis  longe  esse  anteferendam,  cui  alma 
parens  plenum  et  salutarem  victum  suggessit ; 
is  enim  infans,  prospera  sanitate  utens,  et  tali¬ 
bus  vinculis,  praesagiis  servitutis  venturae  et 
ineptorum  morum  tyrannidis  carens,  hujus  ae¬ 
tatis  imbecillitate  exit. 

Si  vero  obstructiones  variis  in  organis,  tam 
saepe,  aliena  ratione  alendi,  illatas,  non  secus 
atque  haereditariaaut  fortuita  mala,  evitaverit,  et 
ad  proximum  aetatis  gradum,  pueritiam  scilicet, 
pervenerit,  homo  futurus  commendatur  curae  et 
tutelae  nostrae,  quia  non  possit  vitam  per  seip- 

sum  regere,  et  quia  arbitrio  nostro,  facilis  sit 
flexu ;  nunc  profecto,  in  praesentem  venturam- 
que  constitutionem,  nobis  maxima  est  potestas. 

Ne  multis  moremur  de  rationibus,  quae  va¬ 
riae  ad  juventutem  educandum  sunt  repertae, 
'cunctarum  summa  comprehenditur  cum  dici¬ 
mus,  “  Fer  et  abstine.” 

Dum  pueros  assuefacimus  labores  omnigenos 
tolerare,  ac  dum  iisdem  res  noxias  prohibemus, 
et  etiam  plurimas  voluptates,  quibus  maturiore 
aevo,  etiam  commode,  frui  fas  est,  abnuimus  ; 
fundamenta  secundae  valetudinis  et  futuri  robo¬ 
ris  agimus.  Omnino  autem  contra,  pessimos 

effectus  nimiae  indulgentiae  et  immaturi  usus 

( 

functionum,  quotidie  conspicere  licet. 

“  Utinam  liberorum  nostrorum  mores  ipsi 
‘‘  non  perderemus,  infantiam  statim  deliciis  sol- 
“  vimus.  Mollis  illa  educatio,  quam  indulgen- 
tiam  vocamus,  nervos  omnes  et  mentis  et  cor- 

“  poris  frangit.  Fit  ex  his  consuetudo^  deinde 

\ 

“  natur ar 

Lycurgus,  exemplo  suo,  aliique  legum  auc¬ 
tores  praeceptis,  hortati  sunt,  ut  omnes  impu¬ 
beres  alicLijus  regionis  in  unum  cogerentur,  eo 


s 

consilio,  ut  moverentur  imitari  praestantiam  ae¬ 
qualium  et  provectiorum,  et  ut  facilius  adminis¬ 
trarentur  instituta,  quae  conveniunt  ad  animum 
excolendum,  et  imprimis,  ad  vires  corporis  ro¬ 
borandum.  ' 

Multum  boni  consilia  hujusmodi  secutum  est ; 
sed  talia  non  ubique  locum  habere  possunt ; 
nec  ita  forsitan  Natura  censuit,  paterna  enim 
domus,  ab  illa  data,  longe  aliter  est  atque  infe- 

/ 

rior  gymnasio  publico. 

Cum  autem  homo  jam  adolevit,  et  in  usum  fa¬ 
cultatum  pervenit,  mihi  persuadetur,  dum  ac¬ 
commodamus  praecepta  differentiae  corporum, 
ut  multum  nitendo  prosit  uti  ad  valetudinem 
perveniat,  eave  continua  utatur.  At  contra,  ut 
negligentia  aut  inertia  nunquam  eidem  profice¬ 
rent, 

“  If  Nature  has  been  frugal  in  her  gifts  and 
‘‘  endowments,  there  is  the  more  need  of  art 
to  supply  her  defects.  If  she  has  been  gene- 
“  rous  and  liberal,  know,  that  she  stili  expects 
industry  and  application  on  our  part,  and  re- 

‘‘  venges  herself  according  to  our  negligent  in- 
^ratitude.’^ 

Ii,  “  quos  Natura  fecit  sanos  et  validos,  et  qui- 
“  bus  sanitati  quantumvis  temporis  et  operae 
‘‘  dandi  est  facultas,”  minime  esse  obnoxii  vi¬ 
tiis  cujusvis  generis  videntur.  Hi  tamen,  freti 
insitis  viribus,  longe  saepius  quam  caeteri  ho¬ 
mines,  nimium  voluptatibus  et  usibus  mune¬ 
rum  vitae  pessimis  indulgendo,  totam  compa¬ 
ginem  frangunt,  et  id  agunt  ut  maturius  senes¬ 
cant  ;  nec  sibi  tantum  nocent,  sed  proli  mini¬ 
me  validae  plurima  mala,  suis  perniciosis  vitiis 
oriunda,  legant. 

Luxuriosi  profecto  utriusque  sexus  et  omnis 
aetatis,  assidue  novis  deliciis  dediti,  novosque 
appetitus  et  alienas  cupidines  sibi  creantes,  spa¬ 
tio  vitae  et  valetudine  abutuntur. 

Recentiores  nostri  nepotes,  impatientes  in¬ 
commodorum  et  miseri  evasuri  si  quicquid 
ex  sexcentis  ineptis  blandimentis  deerit,  non 
amplius  valent,  ad  gnaviter  exercendas  vires, 
nec  eos  dilectant  puriora  aut  simpliciora  gau¬ 
dia. 

Cultus  corporis  nostrorum  temporum  exem- 

pium  praebet,  plurimos  saeculi  mores  multum 
detrimenti  afferre ;  quantum  non  impediuntur 
motus  externorum  musculorum  vestimentis  arc¬ 
tis,  et  plus  justo  constrictis !  musculi  enim  ca¬ 
pitis,  sed  imprimis  cervicis  et  lumborum,  ab 
omni  libera  decoraque  actione  prohibentur  ; 
compressis  brachiis  manicis,  cohibitisque  cruri¬ 
bus  variis  vinculis,  multum  virium  perditur,  et 
alieni  motus  consuetudine  adducuntur. 

Quae  autem  esse  vera,  variis  ex  rebus  con¬ 
stat  ;  nam  vestes,  aut  saltem  earum  pars  maxi¬ 
me  incommoda,  ab  iis,  quorum  vitae  genus  ad 
crebram  corporis  exercitationem  cogit,  exuun¬ 
tur  ;  iis  quoque,  qui  nostras  vestes  primum  in¬ 
duunt,  haud  parum  molestiae  oritur. 

Porro,  non  multum  dignitatis,  aut  pulchritu¬ 
dinis  iisdem  esse  plane  patet,  cum  alia  quaedam 
genera  cultus,  in  theatro,  in  picturis,  in  signis, 

contra  stant. 

Cum  videmus  hunc,  et  alios  plurimos  mores 
male  usurpatos,  crebros  morbos  movere,  non  do- 
lere  nequimus,  tantum  peritiae  operaeque  amitti 
nec  in- utilitatem  verti.  Pro  exemplo  est ;  quas¬ 
dam  gentes  sese  adduxisse  in  consuetudinem 

multis' vestibus  onerosis  volvendi  caput ;  contra 
autem  multae,  quae  semper  sunt  aperto  capite, 
ideoque  iisdem  minus  est  molestiae,  et  praete¬ 
rea  haud  parum  boni  contingit. 

Ne  res  alias  ejusdem  generis  memorem,  sat 
erit  dixisse,  omnes,  etiam  sanissimos,  oportere 
curam  adhibere,  ne  appetitus  in  intemperan¬ 
tiam  rapiant,  nec  omittere'  exercitationes,  quae 
ad  confirmandum  et  augendum  vires  corporis 
conveniunt. 

Celsus  quidem  vere  dixit,  “  sanus  homo,  qui 
“  et  bene  valet  et  suae  spontis  est,  nullis  obli- 

gare  se  legibus  debet.  Hunc  oportet  varium 
‘‘  habere  vitae  genus ac  multi  praeterea,  in¬ 
temperantiae  subinde  indulgere,  et  rebus,  quae 

diutius  admotae  nocent,  nosmet  objicere,  jusse- 

» 

runt  j  si  volimus  apti  reddi  cum  hominibus 
versari,  et  assuefacere  nos  rebus  quas  non  sem¬ 
per  evitare  aut  praecavere  possumus.  Poeta 
scripsit, 

* 

- - “  This  restless  world 

“  Is  full  of  chances,  which  by  habit’s  power 
To  learn  to  bear,  is  easier  than  to  shun.” 

Non  nisi  hoc  consilio  haec  jussa  probare  pos- 

c 

sumus  ;  non  enim  est  salutis  vera  ratio,  atque 
ideo  non  nobis  est  excusandum,  siquando  haec 
experimenta  crebrius  iteramus. 

“  Cavendum  est  ne  in  secunda  valetudine  , 
‘‘  adversae  praesidia  consumantur.^^ 

Aliud  genus,  idque  male  valde  numerosum 
ex  iis  constat,  “  qui,  ab  initio,  constitutione  in- 
“  firma  et  imbecilla  fuerunt.’’ 

Ex  casu  aliquo,  morbis  diversis,  tractatione 
aliena,  et  saepe  sine  causa  evidente,  bene  multi 
non  integra. valetudine  utuntur  ;  tales  sunt  mi¬ 
nus  •  validi,  minus  laborum  patientes,  facilius 
laesionibus  frangendi.  Eos  profecto  diligentis¬ 
sime  animum  intendere  ad  vivendi  rationem 
oportet ;  ut  quod  iis  deest  quoad  vires  insitas, 
opera  supplere  possit. 

Non  desunt  qui  sunt  auctores  constitutionem 
debilem  esse  quasi  beneficium  ;  quia  talis  con¬ 
stitutio  sibi  vindicat  curam  majorem  ;  dum  ro¬ 
busti  crebrius  sese  negligentia  laedunt.  Quan- 
quam  non  visum  est  prorsus  hanc  sententiam 
sequi,  tamen  est  concedendum,  multa  insignia 
exempla  hominum  extitisse,  qui  cum  laboravis- 

sent  proclivitate  ad’  mala,  infirmo  et  infelici  cor-’ 
poris  habitu,  haec  tamen  incommoda  supera-' 
runt,  et  morbis  vacui  provectam  aetatem  atti¬ 
gerunt.  " 

Si  “  temperantia,  exercitatio  et  cognitio  con- 
stitutionis  suae’’  cuique  imperatae  sunt ;  im¬ 
becillis  corpore  profecto  multi  majoris  momenti 
sunt.  '  ’ 

Valde  errant  qui,  minime  pauci,  affirmant, 
oportere  debilioribus  dare  immunitatem  exerci¬ 
tationum  munerumque,  quae  magis  validis  prae¬ 
scribuntur,  quique  iisdem  licere  indulgentia  uti 
quanta  ipsi  velint.  Omnino  contra,  maximam 
diligentiam  adhibere  expedit,  paulatim  assuefa¬ 
cere  corpus  injurias  pati,  et  ad  otiosum  ejus 
ingenium  exuendum  ciere ;  cum  enim  omnium 
est  operam  moliri,  ut  sibi  sanitas  atque  vigor 
contingant. 

Multi  protulerunt,  quippe  qui  crebros  apud 
cupidos  literarum  morbos  observassent,  quan- 
dam  corporis  debilitatem  vim  animi  magnam 
semper  comitari.  Sed  veritati  propius  erit 
praedicare,  haec  mala  plerumque  afferri  assi¬ 
duo  studio  et  vita  magis  sedentaria,  qua  de- 

sideria  naturae  negliguntur  :  arbitrari  autem 
nequeo,  sensus  molestos,  qui  semper  morbos 

comitantur,  rationi  ullo  modo  prodesse  posse. 

% 

Nam  opinari  fas  est,  quoniam,  ut  fertur,  cor¬ 
pus  est  quasi  habitatio  animi,  et  tam  saepe  con¬ 
ditiones  ejus  afficit,  nullum  ejus  statum  magis 
aptum  esse,  ad  libere  excogitandum,  quam 
cum  corpus  integrum  et  ad  munera  idoneum 
existit.  Nec  defuerunt  ingeniis  praeclari,  qui 
valetudine  et  strenuitate  corporis  usi  sunt,  et 
qui  ad  vires  excolendas  operam  dederunt.  Qui¬ 
dam  profecto  Graecorum,  vix  minus  in  Acade¬ 
mia,  quam  in  Gymnasio,  insignes  extiterunt. 

Studiosi  igitur  hoc  memoria  teneant,  facul¬ 
tate  quavis  plus  aequo  adaucta,  aliam  semper 
aliquid  detrimenti  capere.  Optimum  est  con¬ 
silium,  functiones  cunctas,  quantum  possit,  in¬ 
ter  se  aequales  conservare.  Non  nobis  datur, 
studia  persequi  ultra  quendam  limitem,  quum 
functiones  omnis  generis  sunt  finitae,  nec  legi¬ 
bus  constitutionis  non  parere  permittitur. 

Si  volumus  aliam  facultatem  per  aliquod  spa¬ 
tium  exercere,  praecavendum  est,  ne  aliam 
premamus  j  recordari  enim  decet,  potissimum 

optandum  esse,  “  Mens  sana  in  corpore  sa- 
“  no/’ 

Cum  autem  usus  cujusvis  functionis  prorsus 
amissus  est,  convenit  moliri  operam  ad  ea  ex¬ 
colenda  quae  supersunt;  veluti  si  quis  sit  cap¬ 
tus  oculis,  acumine  sensum  tactus  auditusque, 
visus  defectum  compensare  debet. 

Postremo,  de  iis  referre  fas  est,  “  quos  mu- 
‘‘  nera  publica  aut  privata,  quo  minus  edant, 
“  dormiant,  et  corporis  excitationes  adhibeant, 
“  certis  temporibus  prohibent.” 

Haud  raro  spectare  licet  insignem  similitudi¬ 
nem,  quod  adconstitutionem,non  secus  accorpo- 
ris  formam  atque  consuetudines,  inter  illos  iis¬ 
dem  in  studiis  versantes.  Propter  exercitationem 
plus  minusve  justo  quaedam  functiones  aut  po¬ 
testates  aliis  impares  evadunt ;  simili  ratione  ac 
quodvis,  prae  aliis  exercitum,  membrum  vel 
corporis  pars,  majorem  vim,  molem  aut  mobili- 

I 

tatem  comparare  potest :  “  Ubi  stimulus,  ibi  af- 
“  fluxus.” 

Causae  tales  saepius  alienos  compaginis  sta¬ 
tus  praestant ;  caeterum  facilius  penes  nos  est 

eos  corrigere  ;  cum  mali  origo  magis  sit  in 
promptu,  ratio  curandi  planius  patet. 

De  quibusdam  hominum  generibus,  quae  hoc 
sub  capite  poni  possunt,  operariis,  famulis,  mili¬ 
tibus  reliquisque,  quorum  artes  non  per  se  sunt 
insalubres,  non  opus  erit  ut  alia  jussa  quam  jam 
dicta  exponantur.  Multis  autem  in  exemplis, 
habitus  corporis  peculiaris,  et  etiam  ejusdem  vi¬ 
tia,  plane  sunt  ex  vitae  genere  oriunda,  quo  re¬ 
licto,  talia  in  melius  vertuntur. 

In  moliendo  sanitatem,  accommodandum  est 
rationem  victus  ad  vitae  genus  :  siquando  ars 
est  sedentaria,  et  ea  ut  aliquem  cohibeat  ad  lo¬ 
cum  ab  aura  interclusum,  oportet  quotidie  sub 
divo  exercitationem  adhibere,  parcius  uti  cibo, 
nec  ventriculum  onerare  ;  contra  autem,  operio- 
sis,  labore  defatigatis,  quies  et  victus  nutriens 
conveniunt. 

Sunt  profecto  plurima  artificia,  tum  publica, 
tum  privata,  quae  morte,  aut  saltem  valetudine, 
millibus  male  steterunt.  Ad  huic  rei  occurren¬ 
dum  benevoli  apud  gentes  saepe,  nec  infelici 
sane  eventu,  operam  dederunt :  hunc  ad  finem 

multa  quae  in  scientia  reperta  sunt  plurimum 
contulerunt ;  sed  ad  majora  via  patet. 

Nihilosecius  autem,  hac  de  re  locus  est  ut 
quisquis  sibi  consulat ;  et  siquando  artem  insa¬ 
lubrem  aliquis  non  prorsus  relinquere  possit, 
debet  ab  ea  subinde  cedere,  et  aggredi,  cura 
quae  convenit,  perniciosas  sequelas  praecavere. 

I  • 

“  Vita  mancipio  nulli  datur,  omnibus  usu.” 


Non  medici  est,  lenire  tantummodo  dolores, 
et  instantia  mala  submovere,  in  stultitia  alicujus 
conniventes,  et  ex  malis  quaestum  facientis. 
Tales  quidem  Roma,  nec  injuria,  expulit  Cato, 
tanquam  luxus  vitiique  fautores.  Probus  medi¬ 
cus  ad  fontes  mali  claudendum  operam  dabit ; 
quum  autem  ei  saepe  in  potestate  sit,  dum  un¬ 
dique  aegros  adit,  habere  compertas  pravorum 
habituum  origines,  sic  exemplum  et  consilium 
adhibere  oportet,  ne  talia  longius  procedant. 

Postremo,  rursus  dictare  volo,  ut  quisquis  ad 
habitudinem  corporis  et  vitae  genus,  animum 

intendere  debeat ;  nec  mihi  est  dubium,  quin 
nos,  quamvis  minime  providentes  et  imperiti, 
multum  animo  strenuo  et  diligente  efficere  pos¬ 
sumus. 

Sic  navis  bene  recta  gubernatore  perito,  e- 
tiamsi  iisdem  necessitudinibus  objecta,  iisdem 
casibus  opportuna,  et  furori  maris  et  coeli  pa¬ 
riter  oblata,  magis  est  verisimile  ut  talis  cursum 
conficiat  et  pericula  sustentet,  quam  navigium 
manibus  inscientium  atque  ignavorum  nautarum 
permissum. 

